turjo4nis/wikipedia-bn-dump-20250701 huggingface dataset:
প্যারালাল লাইভস

গ্রিক লেখক প্লুটার্ক প্যরালাল লাইভ্‌স-এর মাধ্যমে বিখ্যাত সব গ্রিক এবং রোমান ব্যক্তিদের জীবনী রচনা করে গেছেন। এখন পর্যন্ত এই জীবনীগুলোই সবচেয়ে নির্ভরযোগ্য হিসেবে চিহ্নিত হয়ে আসছে। এর আরেক ইংরেজি নাম হচ্ছে:Lives of the Noble Greeks and Romans বা মহান গ্রিক এবং রোমানদের জীবন। এতে মোট ২৩ জোড়া জীবনী রয়েছে যার প্রতি জোড়ায় একজন গ্রিক এবং একজন রোমানের জীবনী সন্নিবেশিত আছে। এছাড়াও ৪ জনের জীবনী জোড়াবিহীনভাবে আছে। অর্থাৎ মোট ৫০ জন ব্যক্তির জীবনী নিয়ে এই রচনা। জীবনীর পাশাপাশি ঐ ব্যক্তির সময়কার পারিপার্শ্বিক অবস্থাও এই জীবনীগুলোতে উঠে এসেছে।

জীবনীসমূহ 

নিচের ছকে প্লুটার্ক রচিত জীবনীমালার কিছু অনলাইন ঠিকানা দেয়া হয়েছে:
ড
ড্রাইডেন প্রথম সম্পাদক যিনি সম্পূর্ণ প্লুটার্ক রচিত জীবনীমালা ইংরেজিতে প্রকাশ করেন। সপ্তদশ শতাব্দীর এই অনুবাদ এই ওয়েবসাইটে পাওয়া যাবে: এমআইটি আর্কাইভ্‌স । নিচের ছকে যেখানে "ড" চিহ্নিত আছে তার মানে; ড্রাইডেনের অনুবাদের সংযোগ দেয়া হয়েছে।

গ
গুটেনবার্গ প্রকল্প প্লুটার্কের জীবনীমালার সংকলন প্রকাশ করেছে। দেখুন: গুটেনবার্গে প্লুটার্কের রচনা, লেখক-৩৪২ এবং ১৪১১৪ নম্বর ই-টেক্স্‌ট

একটি সম্পূর্ণ সংগ্রহ: গুটেনবার্গের প্লুটার্ক সংগ্রহ

ছকে যেখানে "গ" চিহ্নিত আছে তার মানে তা গুটেনবার্গে সংযোগ দিচ্ছে।

ল
ল্যাকাস কার্টিয়াস ওয়েবসাইট। দেখুন: ল্যাকাস কার্টিয়স ওয়েবসাইট

"ল" দ্বারা এই ওয়েবসাইটের সংযোগ দেয়া হয়েছে।

প
পারসিয়াস প্রকল্প কিছু অনুবাদ করেছে: পারসিয়াস প্রকল্প

"প" দ্বারা এই সাইটের সংযোগ দেয়া হয়েছে।

মন্তব্য
  The last line of the table contains the four "unpaired" lives, as mentioned above.
  The Perseus project also contains a biography of Caesar Augustus appearing in the North translation, but not coming from Plutarch's Parallel Lives: P
  Though the majority of the Parallel Lives were written with the Greek hero (or heroes) placed in the first position followed by the Roman hero, there are three sets of Lives where this order is reversed : Aemilius Paulus-Timoleon, Coriolanus-Alcibiades and Sertorius-Eumenes.
  Here pdf it is also available an excerpt of the Penguin edition (section 16, on the Battle of Granicus).
  At the time of composing this table there appears some confusion in the internal linking of the Perseus webpages, responsible for this split in two references.

অন্যান্য সংযোগসমূহ 
 প্লুটার্ক রচিক আলেক্সান্ডারের জীবনী, ড্রাইডেন অনূদিত (pdf)
 ই-ক্লাসিক্‌স

প্রাচীন গ্রিক রচনাবলী
প্রাচীন গ্রিক ব্যক্তিত্ব
প্রাচীন রোমান ব্যক্তিত্ব
জীবনীগ্রন্থ
প্রাচীন গ্রিক সংস্কৃতি
গাণিতিক প্রতীক-চিহ্নাদি

আরও দেখুন গাণিতিক চিহ্নের সারণি।

গাণিতিক প্রতীক-চিহ্নাদি বা গাণিতিক নোটেশন (Mathematical notation) গণিত, ভৌত বিজ্ঞান, প্রকৌশল, এবং অর্থশাস্ত্রে ব্যবহার করা হয়। এই প্রতীক-চিহ্নগুলো সরল প্রতীকধর্মী হতে পারে, যেমন - ১, ২, ইত্যাদি। এরা জটিল হতে পারে, যেমন - , +, ইত্যাদি ফাংশন-ভিত্তিক প্রতীকসমূহ থেকে শুরু করে lim, dy/dx, সমীকরণ, চলক, ইত্যাদি।

গাণিতিক অঙ্কপাতন
১৬শ শতাব্দীর উদ্ভাবন
গাণিতিক সৌন্দর্য

বেশির ভাগ গণিতবিদ তাদের কাজে নান্দনিক তৃপ্তি খুঁজে পান। তারা গণিত বা গণিতের কোন নির্দিষ্ট রূপকে "সুন্দর" উপাধি দিয়ে এই তৃপ্তি প্রকাশ করেন। কখনো কখনো গণিতবিদেরা গণিতকে শিল্পের সাথে, নিদেনপক্ষে একধরনের সৃষ্টিশীল কাজের তুলনা করে থাকেন। গণিতের সাথে সঙ্গীত ও কবিতা-র তুলনাও বিরল নয়।

বারট্রান্ড রাসেল গণিতের সৌন্দর্যকে এভাবে প্রকাশ করেন:
সঠিক দৃষ্টিতে দেখলে গণিত শুধু তথ্য নয়, বরং এক পরম সৌন্দর্য ধারণ করে, যে সৌন্দর্য ভাস্কর্যের মত শীতল ও নিরাভরণ, যা আমাদের চরিত্রের দুর্বল দিককে আকর্ষণ করে না, যা চিত্রকর্ম বা সঙ্গীতের মত জমকালো সাজসজ্জাবহুল নয়, কিন্তু তারপরেও যেটি মহিমান্বিতভাবে বিশুদ্ধ, এবং যেটি এমন এক কঠোর উৎকর্ষের সামর্থ্য রাখে, যা কেবলমাত্র সর্বশ্রেষ্ঠ শিল্পকর্মের পক্ষেই উপস্থাপন করা সম্ভব। কবিতার মত গণিতেও নিশ্চিতভাবেই পুলক, পরমানন্দ এবং মানুষের চেয়ে বড় কিছুর আভাসের বিশুদ্ধ নির্যাস পাওয়া সম্ভব, যা হল চরম উৎকর্ষের কষ্টিপাথর।

পল এর্ডশ গণিতের অনির্বচনীয়তা (ineffability) সম্পর্কে তাঁর মত দেন এভাবে: 
সংখ্যা সুন্দর কেন? এ যেন বেটহোফেনের নবম ঐকতানিক সঙ্গীত (সিম্ফনি) সুন্দর কেন, তা জিজ্ঞেস করার মত। যদি আপনি সংখ্যা কেন সুন্দর তা বুঝতে না পারেন, তাহলে অন্য কেউ আপনাকে তা বলে দিতে পারবে না। আমি জানি যে সংখ্যা সুন্দর। যদি সংখ্যা সুন্দর না হয়, তাহলে অন্য কোনও কিছুই সুন্দর নয়।

আরও দেখুন 
 সোনালী অনুপাত
 গণিতের দর্শন

তথ্যসূত্র

বহিঃসংযোগ 
গণিত, কাব্য ও সৌন্দর্য
গণিত কি সুন্দর?
গণিতের সৌন্দর্য
জাস্টিন মুলিন্স
এডনা সন্ত ভিনসেন্ট মিলেই (কবিতা)
Terence Tao, ভালো গণিত কি?
গাণিতিক রোমান্স

প্রাথমিক গণিত
গণিতের দর্শন
নন্দনতত্ত্ব
নান্দনিক সৌন্দর্য
গাণিতিক পরিভাষা
গণিত শিক্ষা

গণিতের শিক্ষাদান ও শিক্ষাগ্রহণ সম্পর্কিত যাবতীয় পদ্ধতি ও প্রতিষ্ঠিত রেওয়াজ বা রীতিনীতি গণিত শিক্ষা বিষয়ের আওতাধীন। এছাড়া গণিত প্রশিক্ষকেরা শিক্ষাপ্রদান সহজ করে এমন হাতিয়ারের ব্যাপারেও আগ্রহী।

লক্ষ্য 

ঐতিহাসিক যুগভেদে বিভিন্ন সংস্কৃতি ও দেশে গণিত শিক্ষা প্রদানকারীরা নানা ধরনের লক্ষ্য অর্জন করতে চেয়েছেন। এগুলির মধ্যে রয়েছে:
 সমস্ত ছাত্রকে প্রাথমিক সাংখ্যিক ধারণাগুলি শেখানো
 বেশির ভাগ ছাত্রকে বাস্তবে কাজে লাগে এমন গণিত, যেমন = পাটিগণিত, প্রাথমিক বীজগণিত, সমতল জ্যামিতি ও ঘন জ্যামিতি, ত্রিকোণোমিতি শেখানো, যাতে তারা বড় হয়ে এগুলি বিভিন্ন পেশায় কাজে লাগাতে পারে।
 খুব কম বয়সেই সেট, ফাংশন, ইত্যাদি বিমূর্ত ধারণাগুলির সাথে পরিচয় করিয়ে দেওয়া। 
 স্বতঃসিদ্ধ ব্যবস্থা ও যৌক্তিক আরোহী পদ্ধতির উদাহরণ হিসেবে ইউক্লিডীয় জ্যামিতি এবং এরকম কিছু বিশেষ গাণিতিক ক্ষেত্রের উপর শিক্ষাদান। 
 যেসব ছাত্র বিজ্ঞান-ভিত্তিক ক্যারিয়ার নির্মাণে আগ্রহী, তাদেরকে উচ্চতর গণিত শেখানো।

 উপাত্তভিত্তিক সিদ্ধান্তগ্রহণ (heuristics) এবং অন্যান্য সমস্যা-সমাধানের কৌশলগুলির সাহায্যে কীভাবে অজানা সমস্যার সমাধান করা যায়, তার শিক্ষা

তথ্যসূত্রের তালিকা 

গণিত শিক্ষা
গাণিতিক বিজ্ঞান পেশা
ইয়োহানেস ইয়েনসেন

ইয়োহানেস ভিলহেল্ম ইয়েনসেন (জানুয়ারি ২০, ১৮৭৩ – নভেম্বর ২৫, ১৯৫০) একজন ডেনীয় ঔপন্যাসিক, কবি এবং প্রাবন্ধিক। তিনি ১৯৪৪ সালে সাহিত্যে নোবেল পুরস্কার পান। তার সাহিত্যে ডারউনের তত্ত্ব অনুসারে মানব বিবর্তনের ধারায় মানুষের উন্নতি প্রাধান্য পেয়েছে। তার সবচেয়ে বিখ্যাত সাহিত্যকর্মের মধ্যে রয়েছে: কংগেন্‌স ফাল্ড (১৯০০ - ০১) যা নেদার‌ল্যান্ডের সাহিত্যে সবচেয়ে বিখ্যাত ঐতিহাসিক উপন্যাস এবং ডেন লাংগে রেজসে (১৯০৮ - ২২) যাতে তিনি বাইবেলে উল্লেখিত কাহিনীসমূহকে বিবর্তনবাদের প্রেক্ষিতে পুনরায় ফুটিয়ে তুলেছেন।

জীবন 
ইয়েনসেন ডেনমার্কের উত্তর জুটল্যান্ডের অন্তর্গত হিমারল্যান্ডের ফারসো গ্রামে জন্মগ্রহণ করেন। তার বাবা হান্স ইয়েনসেন ছিলেন জেলার পশু চিকিৎসক। মা'র নাম মারি ক্রিস্টিন ইয়েনসেন। পরিবারের দ্বিতীয় সন্তান ছিলেন তিনি। ১১ বছর বয়স পর্যন্ত মায়ের কাছে শিক্ষা লাভ করেন। ১৮৯৩ সালে ক্যাথেড্রাল স্কুল অফ ভাইবর্গ থেকে স্নাতক সম্পন্ন করার পর তখন থেকে ১৮৯৮ সাল পর্যন্ত ইউনিভার্সিটি অফ কোপেনহেগেন-এ চিকিৎসা শাস্ত্রের উপর পড়াশোনা করেন। এই শিক্ষা, যার মধ্যে উদ্ভিদবিজ্ঞান, প্রাণিবিজ্ঞান, পদার্থবিজ্ঞান এবং রসায়নের প্রাথমিক জ্ঞান অন্তর্ভুক্ত ছিল, তার সাহিত্যচর্চায় সুদূরপ্রসারী এবং নিগূঢ় প্রভাব ফেলে। ১৮৯৬ থেকে ১৮৯৮ সালের মধ্যে তিনি জীবনের প্রথম দুইটি উপন্যাস রচনা করেন এবং এই সময়েই যুক্তরাষ্ট্র ভ্রমণে যান যা তার পড়াশোনায় কিছুটা বিঘ্ন ঘটায়। জেনসেন কিছু প্রেমের উপন্যাস এবং গোয়েন্দা উপন্যাসের একটি সিরিজ রচনা করেছিলেন। এই রচনাগুলো একটি সাপ্তাহিক পত্রিকায় আইভার লাইকি ছদ্মনামে প্রকাশিত হয়। তিনি পলিটকেন পত্রিকার একজন সংবাদদাতা ছিলেন। স্পেনিশ-অ্যামেরিকান যুদ্ধের সময় তিনি স্পেন থেকে যুদ্ধের নিয়মিত সংবাদদাতার ভূমিকা পালন করেন। ১৯০৪ সালে এল্‌স মেরি উলরিককে বিয়ে করেন। পারিবারিক জীবনে তিনি তিন ছেলের জনক ছিলেন।

তথ্যসূত্র

বহিঃসংযোগ 
 আত্মজীবনী
 জেনসেনের জীবনী ও কর্ম

১৮৭৩-এ জন্ম
১৯৫০-এ মৃত্যু
ডেনীয় সাহিত্যিক
নোবেল বিজয়ী সাহিত্যিক
২০শ শতাব্দীর প্রাবন্ধিক
ডেনীয় নোবেল বিজয়ী
দ্য নিউ ইয়র্ক টাইমস

দ্য নিউ ইয়র্ক টাইমস (The New York Times) মার্কিন যুক্তরাষ্ট্রের নিউ ইয়র্ক শহর থেকে প্রকাশিত একটি দৈনিক পত্রিকা। আর্থার অক্‌স সুল্‌ৎসবার্গার প্রকাশক এবং এর মালিক দ্য নিউ ইয়র্ক টাইম্‌স কোম্পানি। কোম্পানিটি আরও ১৫টি সংবাদপত্র প্রকাশ করে, যাদের মধ্যে ইন্টারন্যাশনাল হেরাল্ড ট্রিবিউন ও বস্টন গ্লোব অন্যতম। দ্য নিউ ইয়র্ক টাইম্‌স যুক্তরাষ্ট্রের সর্ববৃহৎ মেট্রোপলিটান পত্রিকা। কাঠখোট্টা অবয়ব ও অঙ্গসজ্জার জন্য পত্রিকাটির ডাকনাম "the Gray Lady", তবে এটিই যুক্তরাষ্ট্রের সবচেয়ে গুরুত্বপূর্ণ দৈনিক, এবং একে দেশটির "ঘটনাধারী পত্রিকা" বা "newspaper of record" বলে অভিহিত করা হয়।  অনেকে পত্রিকাটিকে ছোট করে "টাইম্‌স" নামে ডাকেন, তবে এতে দ্য টাইম্‌স (The Times) নামে যুক্তরাজ্য থেকে প্রকাশিত দৈনিকটির নামের সাথে বিভ্রান্তি ঘটার সম্ভাবনা থাকে।

ইতিহাস
১৮৫১ খ্রিস্টাব্দের ১৮,সেপ্টেম্বর “ইউইয়র্ক ডেইলি টাইমস্” নামে প্রথম সংখ্যাটি প্রকাশিত হয়।

তথ্যসূত্র 

মার্কিন যুক্তরাষ্ট্রের দৈনিক সংবাদপত্র
ইংরেজি দৈনিক পত্রিকা
পিবডি পুরস্কার বিজয়ী
দ্য নিউ ইয়র্ক টাইমস
১৮৫১-এ নিউ ইয়র্ক অঙ্গরাজ্যে প্রতিষ্ঠিত
নিউ ইয়র্ক শহরের দৈনিক সংবাদপত্র
মার্কিন যুক্তরাষ্ট্রের জাতীয় সংবাদপত্র
পডকাস্টিং কোম্পানি
১৮৫১-এ প্রতিষ্ঠিত সংবাদপত্র
ব্যাখ্যামূলক সাংবাদিকতায় পুলিৎজার পুরস্কার বিজয়ী
আন্তর্জাতিক প্রতিবেদনে পুলিৎজার পুরস্কার বিজয়ী
জাতীয় প্রতিবেদনে পুলিৎজার পুরস্কার বিজয়ী
পুলিৎজার পুরস্কার বিজয়ী সংবাদপত্র
টর ওনিওন পরিষেবা
কোপেনহেগেন বিশ্ববিদ্যালয়

ইউনিভার্সিটি অফ কোপেনহেগেন () কোপেনহেগেনে অবস্থিত ডেনমার্কের বৃহত্তম এবং প্রাচীনতম বিশ্ববিদ্যালয় এবং গবেষণা প্রতিষ্ঠান। এটি ১৯৭৯ সালে প্রতিষ্ঠিত।

অনুষদসমূহ 
 ধর্মতত্ত্ব
 আইন
 বিজ্ঞান
 মানবিক
 সামাজিক বিজ্ঞান
 স্বাস্থ্য বিজ্ঞান

তথ্যসূত্র

বহিঃসংযোগ 
 কোপেনহেগেন বিশ্ববিদ্যালয়ের ওয়েবসাইট 
 ধর্মতত্ত্ব অনুষদের ওয়েবসাইট 
 আইন অনুষদের ওয়েবসাইট 
 সামাজিক বিজ্ঞান অনুষদের ওয়েবসাইট 
 স্বাস্থ্য বিজ্ঞান অনুষদের ওয়েবসাইট 
 মানবিক অনুষদের ওয়েবসাইট 
 বিজ্ঞান অনুষদের ওয়েবসাইট

ডেনমার্কের বিশ্ববিদ্যালয়
১৪৭৯-এ প্রতিষ্ঠিত
১৫শ শতাব্দীতে প্রতিষ্ঠিত শিক্ষাপ্রতিষ্ঠান
অস্ট্রেলিয়ার বিশ্ববিদ্যালয়ের তালিকা



বিশ্ববিদ্যালয়সমূহ

জাতীয় 
 অস্ট্রেলিয়ান ক্যাথলিক বিশ্ববিদ্যালয়, উত্তর সিডনি
 ইউনিভার্সিটি অফ নটরডেম অস্ট্রেলিয়া, ফ্রেম্যান্টল, ব্রুম এবং সিডনি

অস্ট্রেলীয় রাজধানী অঞ্চল 

 অস্ট্রেলিয়ান ন্যাশনাল ইউনিভার্সিটি, ক্যানবেরা

নিউ সাউথ ওয়েল্‌স 
 চার্লস স্টার্ট ইউনিভার্সিটি, ব্যথার্স্ট, ওয়াগা ওয়াগা, অ্যালবারি, ডাবো, অরেঞ্জ, ক্যানবেরা
 ম্যাকুয়ারি বিশ্ববিদ্যালয়, সিডনি
 ইউনিভার্সিটি অফ নিউ ইংল্যান্ড, আরমিডাল
 নিউ সাউথ ওয়েল্‌স বিশ্ববিদ্যালয়, সিডনি, ক্যানবেরা, সিঙ্গাপুর
 ইউনিভার্সিটি অফ নিউ ক্যাস্‌ল, নিউ ক্যাস্‌ল, অউরিম্বাহ্‌, পোর্ট ম্যাকুয়ারি
 সাউদার্ন ক্রস ইউনিভার্সিটি, কফ্‌স হারবার, লিসমোর, টুইড হেড্‌স
 সিডনি বিশ্ববিদ্যালয়, সিডনি, অরেঞ্জ
 ইউনিভার্সিটি অফ টেকনোলজি, সিডনি
 ওয়েস্টার্ন সিডনি বিশ্ববিদ্যালয়
 ওলংগং বিশ্ববিদ্যালয়

ভিক্টোরিয়া 

 বালারাট বিশ্ববিদ্যালয়, বালারাট
 ডিকিন বিশ্ববিদ্যালয়, গিলং, মেলবোর্ন, ওয়ারনাম্বুল
 লা ট্রোব বিশ্ববিদ্যালয়, মেলবোর্ন, অ্যালবারি-ওডংগা, বেনডিগো, বিচওয়ার্থ, শেপার্টন, মিলডুরা, মাউন্ট বুলার
 মেলবোর্ন বিশ্ববিদ্যালয়, মেলবোর্ন, শেপার্টন
 মোনাশ বিশ্ববিদ্যালয়, মেলবোর্ন, চার্চিল (জিপ্‌সল্যান্ড), পেনিনসুলা (ফ্রাঙ্কস্টন)
 আরএমআইটি বিশ্ববিদ্যালয় (প্রাক্তন '''রয়েল মেলবোর্ন ইনস্টিটিউট অফ টেকনোলজি)
 সুইনবার্ন ইউনিভার্সিটি অফ টেকনোলজি, মেলবোর্ন
 ভিক্টোরিয়া ইউনিভার্সিটি অফ টেবনোলজি, মেলবোর্ন

কুইন্সল্যান্ড 

 বন্ড বিশ্ববিদ্যালয়, গোল্ড কোস্ট
 সেন্ট্রাল কুইন্সল্যান্ড বিশ্ববিদ্যালয়, বান্ডাবার্গ, গ্ল্যাডস্টোন, ম্যাকয় এবং রকহাম্পটন
 গ্রিফিথ বিশ্ববিদ্যালয়, ব্রিসবেন এবং গোল্ড কোস্ট
 জেমস কুক বিশ্ববিদ্যালয়, টাউন্‌সভিল এবং কেয়ার্নস
 কুইন্সল্যান্ড ইউনিভার্সিটি অফ টেকনোলজি, ব্রিসবেন
 সাউদার্ন কুইন্সল্যান্ড বিশ্ববিদ্যালয়, টুউম্বা
 দি সানশাইন কোস্ট বিশ্ববিদ্যালয়, সানশাইন কোস্ট

পূর্ণ তালিকা 
 ACT
 NSW
 NT
 Queensland
 SA
 Tasmania
 Victoria
 WA

বিশ্ববিদ্যালয়সমূহের শ্রেণিবিভাজন 
 অস্ট্রেলিয়ান ভাইস-চ্যান্সেলর্‌স কমিটি - উচ্চশিক্ষা নিয়ন্ত্রণের প্রধান কেন্দ্র

বহিঃসংযোগ 
 Australian-Universities.com  - অস্ট্রেলিয়ার বিশ্ববিদ্যালয়সমূহের র‌্যাংকিং
 Australian tertiary education - Australian tertiary education information.

বিশ্ববিদ্যালয় ও কলেজের তালিকা
অস্ট্রেলিয়ার বিশ্ববিদ্যালয়
দেশ অনুযায়ী বিশ্ববিদ্যালয় ও কলেজের তালিকা
উমর ইবনে আবদুল আজিজ

উমর ইবনে আবদুল আজিজ ( জন্ম : ২ নভেম্বর ৬৮২, ২৬ সফর ৬৩ হিজরি; মৃত্যু : ০৫ ফেব্রুয়ারি ৭২০, ১৬ রজব ১০১ হিজরি) () উমাইয়া বংশীয় একজন শাসক। উমাইয়া বংশীয় অন্যান্য শাসকদের মতো তাকেও মুসলিম জাহানের খলিফা হিসেবে গণ্য করা হয়। খুলাফায়ে রাশেদিন এর চার খলিফার সাথে তুলনা করতে গিয়ে অনেকে তাকে ইসলামের পঞ্চম খলিফা বলে থাকেন। তাকে 'উমাইয়া সাধু'বলা হয়। তিনি ইসলামের ইতিহাসে দ্বিতীয় উমর নামে পরিচিত ছিলেন। তাকে ইসলামের প্রথম মুজাদ্দিদ বলে গণ্য করা হয়।

প্রারম্ভিক জীবন 
উমর সম্ভবত ৬৮০ নাগাদ মদীনায় জন্মগ্রহণ করেন। তার পিতা আবদুল আজিজ ইবনে মারওয়ান শহরের ধনী উমাইয়া গোত্রের সদস্য ছিলেন এবং তার মা উম্মে আসিম বিনতে আসিম খলিফা উমর ইবনে আল-খাত্তাবের (রাজত্বকাল ৬৩৪-৬৪৪) নাতনি ছিলেন। খলিফা উমরের কাছ থেকে তার উত্তরাধিকার পরবর্তীতে দ্বিতীয় উমর এবং ঐতিহ্যবাহী মুসলিম উৎসগুলি তাকে অন্যান্য উমাইয়া শাসকদের থেকে আলাদা করার জন্য অনেক বেশি জোর দিয়েছে। তাঁর জন্মের সময়, উমাইয়াদের আরেকটি শাখা, সুফিয়ানিরা দামেস্ক থেকে খিলাফত শাসন করেছিল। যখন খলিফা প্রথম ইয়াজিদ এবং তার পুত্র ও উত্তরসূরি দ্বিতীয় মুয়াবিয়া যথাক্রমে ৬৮৩ ও ৬৮৪ সালে দ্রুত মৃত্যুবরণ করেন, তখন খিলাফত জুড়ে উমাইয়া কর্তৃত্বের পতন ঘটে এবং মদিনাসহ হেজাজের উমাইয়াদের প্রতিদ্বন্দ্বী খলিফা আবদুল্লাহ ইবনে আল-জুবায়েরের সমর্থকরা বিতাড়িত করে। উমাইয়া নির্বাসিতরা সিরিয়ায় আশ্রয় নিয়েছিল, যেখানে অনুগত আরব গোত্ররা রাজবংশকে সমর্থন করতো। উমরের দাদা প্রথম মারওয়ান শেষ পর্যন্ত এই গোত্রদের দ্বারা খলিফা হিসাবে স্বীকৃত হন এবং তাদের সহায়তায় সিরিয়ায় উমাইয়া শাসন পুনরুদ্ধার করেন।

ব্যক্তিজীবন 
উমর ইবনে আবদুল আজিজ ছিলেন আল্লাহভীরু ও জ্ঞানতাপস। তিনি বাল্যকালে তার পিতার সাথে মিশর গমন করেন ও সেখানে প্রাথমিক শিক্ষা লাভ করেন।তিনি মদিনা থেকে কুরআন, তাফসির ও আরবি সাহিত্য বিষয়ে পাণ্ডিত্য অর্জন করেন।তিনি খলিফা আবদুল মালিকের তনয়া ফাতিমাকে বিবাহ করেন।তাঁর মাতা ছিলেন হযরত উমর (রা.) এর পৌত্রী উম্মু আসিম।

তথ্যসূত্র

উৎস 

 
 
 
 
 
 
 
 
 
 
 
 
 
 Tillier, Mathieu. (2014). Califes, émirs et cadis : le droit califal et l’articulation de l’autorité judiciaire à l’époque umayyade, Bulletin d’Études Orientales, 63 (2014), p. 147-190.
 

ইসলামের খলিফা
৮ম শতাব্দীর খলিফা
উমাইয়া খলিফা
৬৮২-এ জন্ম
৭২০-এ মৃত্যু
আরব মুসলিম
মুজাদ্দিদ
মদিনার উমাইয়া গভর্নর
আরব্য রজনীর চরিত্র
আনোয়ারুল হক

আনোয়ারুল হক (জুলাই ১৮, ১৯১৮-নভেম্বর ১৮, ১৯৮১) ছিলেন বাংলাদেশী চিত্রশিল্পী। তৎকালীন পূর্ব পাকিস্তান সরকারি আর্ট ইন্সটিটিউট (বর্তমানে চারুকলা ইন্সিটিটিউট) গড়ে তোলার পেছনে তার ভূমিকা ছিল। প্রতিষ্ঠিত হওয়ার পর থেকেই উক্ত প্রতিষ্ঠানের শিক্ষক হিসেবে দায়িত্ব পালন করেন এবং শিক্ষক হিসেবে সুনাম অর্জন করেন।

১৯৪৫ সালে সর্বভারতীয় শিল্পকলা প্রতিযোগিতায় 'জল রঙ চিত্রে' শ্রেষ্ঠ শিল্পীর সম্মান লাভ করেন।

তথ্যসূত্র 

বাংলাদেশী পুরুষ চিত্রশিল্পী
বাঙালি শিল্পী
১৯১৮-এ জন্ম
১৯৮১-এ মৃত্যু
আন্দালীব সাদানী

ডঃ আন্দালীব সাদানী (মার্চ ১, ১৯০৪-জুলাই ২৯, ১৯৬৯) ফার্সি ও উর্দু সাহিত্যের এক জন খ্যাতনামা কবি, গল্পকার, গবেষক এবং সমালোচক। তার প্রকৃত নাম ওয়াজাহাদ হোসেন। ১৯৪৫-১৯৬৯ পর্যন্ত তিনি ঢাকা বিশ্ববিদ্যালয়ে উর্দু ও ফার্সি বিভাগে অধ্যাপনা করেছেন। তিনি ১৯৬৯ সালের ২৯ জুলাই ঢাকায় মৃত্যুবরণ করেন।

প্রকাশিত গ্রন্থাবলি 

আন্দালীব সাদানীর প্রকাশিত গ্রন্থের সংখ্যা প্রায় বারোটি।

 Naqsh-i-Badi (A modern Persian Dictionary)
 Chahar maqala (A critical edition)
 'Ruba' iyat-I-Baba Tahir (A critical edition with complete Urdu translation and exhaustive note)
 Shachchi Kalanyan' (Short stories)
 Tahqiqat (Research works)
 Daur-i-Hazir-Aus Urdu Ghazal goi (Literary criticism)
 Ruba-I-Shikas (A collection of poems)
 Tahqiq-Ki-loshni (Collection of Research Paper)

সর্বশেষ গ্রন্থের জন্য তিনি ১৯৬৮ সালে দাউদ পুরস্কার লাভ করেন।

তথ্যসূত্র

বহিঃসংযোগ 
 

উর্দু কবি
১৯০৪-এ জন্ম
১৯৬৯-এ মৃত্যু
ঢাকা বিশ্ববিদ্যালয়ের অধ্যাপক
গণিতের ক্ষেত্রসমূহ

গণিতের ক্ষেত্র হলো ইতিহাসের সবচেয়ে বিভাজিত বিষয়গুলোর একটা। প্রতিনিয়ত গণিতের নতুন নতুন ক্ষেত্র তৈরি হচ্ছে। গণিতের ক্ষেত্রগুলোর প্রকারভেদের জন্য বিভিন্ন পরিকল্পনা করা হয়েছে। তাদের অনেকগুলোর মধ্যে মিল রয়েছে। তবে নতুন নতুন ক্ষেত্র আর নতুন আবিস্কৃত সংযোগ গুলোর জন্য এই ভাগ বাড়ছে।

সাধারণত গণিতকে দুই ভাগে ভাগ করা যায়। বিশুদ্ধ গণিত ও ব্যবহারিক গণিত। বিশুদ্ধ গণিতে সাধারণত তত্ত্ব নিয়ে আলোচনা করা হয় এবং ব্যবহারিক গণিতে সাধারণত দৈনন্দিন জীবনের সমস্যার সমাধান নিয়ে আলোচনা করা হয়। তবে এই বিভাজন স্পষ্ট নয়। কেননা অনেক ক্ষেত্র বিশুদ্ধ গণিত হিসেবে প্রতিষ্ঠিত হলেও ব্যবহারিক দুনিয়ার সমস্যা সমাধানে সরাসরি কাজে লেগে যায। আরো বড় বিভাজন যেমনঃ বিচ্ছিন্ন গণিত ও গণনার গণিত সাম্প্রতিক সময়ের তৈরি।

ভিত্তি/সাধারণ 
 00: সাধারণ
 00: বিনোদন গণিত 
 01: গণিতের ইতিহাস  ও জীবনী 
 03: গাণিতিক যুক্তিবিজ্ঞান  ও তার ভিত্তি, সেট তত্ত্ব  সহ।
 03C মডেল তত্ত্ব 
 03D গণনীয়তা তত্ত্ব  ও পুনরাবৃত্তি তত্ত্ব
 03E সেট তত্ত্ব : সেট বলতে কিছু সাধারণ বৈশিষ্ট্যের  ওপর ভিত্তি করে কিছু স্বতন্ত্র বস্তুর সংগ্রহকে বোঝায়। সেট তত্ত্ব মূলত তিন শাখায় বিভক্ত। 
 প্রাথমিক সেট তত্ত্ব  ১৯শ শতকের শেষ দিকে গণিতবিদেরা উদ্ভাবন করেন; এটিই মূল  সেট তত্ত্ব। 
 প্রাথমিক সেট তত্ত্বে কিছু গুরুত্বপূর্ণ ত্রুটি (যেমন রাসেলের কূটাভাস ) ধরা পড়লে গণিতবিদেরা অনুপুঙ্খ গবেষণা করার পর স্বতঃসিদ্ধমূলক সেট তত্ত্ব  উদ্ভাবন করেন। এই তত্ত্বে "স্বতঃসিদ্ধসমূহ সিদ্ধ করে এমন যেকোন কিছু"-কে সেট আখ্যা দেয়া হয়; বস্তুসংগ্রহের ধারণা এ তত্ত্বে আর কেন্দ্রীয় ধারণা নয়, এটি কেবল এই স্বতঃসিদ্ধগুলো নির্মাণের উদ্দেশ্যেই ব্যবহার করা হয়। 
 আভ্যন্তরীন সেট তত্ত্ব  
 আরো দেখুনসেট তত্ত্ব-সম্পর্কিত বিষয়াবলির তালিকা
 03F প্রমাণ তত্ত্ব  ও গঠনমূলক গণিত 
 03G বীজগাণিতিক যুক্তিবিজ্ঞান 
 97: গণিত শিক্ষা

গণিত
গণিতের ক্ষেত্র
নবতারা

নবতারা মহাপ্লাবনসম একটি পারমাণবিক বিস্ফোরণ যা কোন শ্বেত বামন তারার গাত্রে হাইড্রোজেনের বিবৃদ্ধির মাধ্যমে সংগঠিত হয়। এর ইংরেজি প্রতি শব্দ Nova star।

১৮৯০ পরবর্তী উজ্জ্বল নবতারাসমূহ 

Note: Please add all novae brighter than 6 mag

আরও দেখুন 
 বিধ্বংসী বিষমতারা
 কাঁকড়া নীহারিকা
 বামন নবতারা
 অধিনবতারা
 Nova remnant
 অতিনবতারা

বহিঃসংযোগ 
 বিশমতারাসমূহের সাধারণ তালিকা, স্টার্নবার্গ অ্যাস্ট্রোনমিক্যাল ইনস্টিটিউট, মস্কো 
 নাসার পর্যবেক্ষণ: গতানুগতিক 

নবতারা
জ্যোতির্বৈজ্ঞানিক ঘটনা
জ্যোতিঃপদার্থবিজ্ঞান
নাক্ষত্রিক ঘটনা
বিধ্বংসী বিষমতারা
জ্যোতির্বৈজ্ঞানিক বস্তু
সাই আপসাইলন

সাই আপসাইলন (ΨΥ, Psi U) ১৮৩৩ সালে ইউনিয়ন কলেজে প্রতিষ্ঠিত একটি ভ্রাতৃসংঘ। প্রাচীনত্বের দিক দিয়ে এটি পঞ্চম। উত্তর অ্যামেরিকার কলেজ এবং বিশ্ববিদ্যালয়গুলোতে এর শাখা রয়েছে।

তথ্যসূত্র

বহিঃসংযোগ 
 সাই আপসাইলন অনলাইন

১৮৩৩-এ প্রতিষ্ঠিত
আন্তর্জাতিক ছাত্র সমাজসমূহ
উত্তর আমেরিকার আন্তঃভ্রাতৃসংঘীয় সম্মেলন
রঙের তালিকা

এখানে রঙসমূহের একটি আংশিক তালিকা দেয়া হয়েছে। সবগুলো রঙের বাংলা করা অসম্ভব। তাই ইংরেজি তালিকাটিই অনুসরণ করতে বলা হলো। সাথে অর্থাৎ ইংরেজি নামের পাশে বন্ধনীর মাঝে বাংলা নাম উল্লেখ করা হলো। সবগুলোর বাংলা নাম নেই। যেগুলোর আছে সেগুলোর ক্ষেত্রে দেয়া হয়েছে।

এখানে হেক্সাডেসিমাল, সিএমওয়াইকে, আরজিবি এবং এইচএসভি - এই চার ফরম্যাটে রঙের সংকেত উল্লেখ করা হয়েছে। প্যানটোন নামে আর ও একটি বিশেষ রং এর ফরম্যাট ব্যবহার হয়। বহুল ব্যবহৃত সিএমওয়াইকে থেকে আরজিবিতে রুপান্তরের কোন সাধারণ পদ্ধতি উল্লেখিত নেই, তবে গ্রাফিক্স সফটয়্যার গুলোর মাধ্যমে এদের ফরম্যাট বদল করা সম্ভব। তাই যেক্ষেত্রে অনেক উঁচুমানের রঙের সন্নিবেশ দরকার সেক্ষেত্রে এই সংকেতগুলো ব্যবহারে খানিক অসুবিধার সৃষ্টি হতে পারে।

এখানে রঙসমূহের যে মান দেয়া হয়েছে তা সঠিক। কিন্তু প্রদর্শনের সময় রঙের মধ্যে খানিক ভিন্নতা আসতে পারে। এর কারণ আপনি যে যন্ত্র বা কম্পিউটারটি ব্যবহার করে রঙগুলো দেখছেন তার গামা সংশোধনের পরিমাণ।

A 

	
|}

B 

|}

C 

|}

D 

|}

E 

|}

F 

|}

G 

|}

H

I 

|}

J 

|}

K 

|}

L 

|}

M 

|}

N 

|}

O 

|}

P 

|}

R 

|}

S 

|}

T 

|}

U 

|}

V 

|}

W 

|}

Y 

|}

Z 

|}

* More than one hex triplet is possible.

কাল্পনিক রঙসমূহ 
 Grue and Bleen, colors that change after a time T coined by philosopher Nelson Goodman.
 Hooloovoo, a superintelligent shade of the colour blue in The Hitchhiker's Guide to the Galaxy series.
 Octarine, the color of magic in the Discworld fantasy novels.
 Squant, the fourth primary color made as an april fools joke for slashdot.
 Tang and Burn, colors in the infrared seen by mutant in Alfred Besters science fiction novel The Stars, My Destination.

আরও দেখুন 
 :Category:রঞ্জক পদার্থ, রঞ্জক পদার্থের একটি তালিকা
 আরজিবি
 ওয়েব রঙ
 List of palettes
 সিএমওয়াইকে
 এইচএসভি
 রংয়ের তালিকা: অ-ঔ
 রংয়ের তালিকা: ক-ন
 রংয়ের তালিকা: প-য়

রং (বর্ণ)
রঙের তালিকা
বর্ণচ্ছটা
দ্বিতীয় চীন-জাপান যুদ্ধ

দ্বিতীয় চীন-জাপান যুদ্ধের সূত্র লুকিয়ে আছে ১৮৯৪-৯৫ সনের প্রথম চীন-জাপান যুদ্ধে ।সে সময় কুইং বংশের অধীন চীন জাপানের কাছে হেরে গিয়ে তাইওয়ান ছেড়ে দিতে এবং কোরিয়ার স্বাধীনতা স্বীকার করতে বাধ্য হয়। কুইং বংশের পতনের পর চীনে অনেক সামন্ত রাজার উথ্থান ঘটে এবং বিশৃঙ্খলা ছড়িয়ে পড়ে । অন্যদিকে জাপান সাম্রাজ্য আধুনিক ও শক্তিশালী হতে থাকে । চীনের বিভিন্ন এলাকায় জাপান তার প্রভাব বলয় সৃষ্টি করতে থাকে ।
           
১৯২০-৩০ এর দশকে চিয়াং কাই-শেক এর কুয়ো মিনটাং সরকার চীনকে একীভূত করতে শুরু করে । সেসময় সরাসরি জাপানের সাথে যুদ্ধ করার সামর্থ্য তাদের ছিল না । চিয়াং কাই-শেক একে একে সামন্ত রাজাদের পরাজিত করতে থাকেন । অন্যদিকে তিনি চীনা কমিউনিস্টদের সাথেও গৃহযুদ্ধ শুরু করেন । হাতছাড়া হয়ে যাবার ভয়ে ১৯৩২ সালে জাপান উত্তর চীনের মাঞ্চুরিয়া প্রদেশ দখল করে ফেলে ও সেখানে পুতুল রাষ্ট্র মাঞ্চুকিয়ো স্থাপন করে ।
           
১৯৩৬ সালের ২২শে অক্টোবর জিয়ানের (xian incident) ঘটনার পর চিয়াং চীনা কমিউনিস্টদের (cpc) সাথে একত্রে জোট গঠন করতে বাধ্য হন । ৭ই জুলাই, ১৯৩৭ এ জাপান 'মার্কোপোলো' ব্রীজের নাটক সাজিয়ে চীনের সাথে পুরোদমে যুদ্ধ বাঁধিয়ে দেয় । প্রথমে দ্রুতগতিতে এগোলেও জাপানীরা সাংহাইতে এসে বাধা পায় । ডিসেম্বরে সাংহাইয়ের পতন ঘটে । রাজধানী নানকিং (nanjing) এরও পতন হয় । নাংকিঙে জাপানী অত্যাচারের বীভত্সতা সারাবিশ্বে প্রতিবাদের ঝড় তোলে । চীনারা মুখোমুখি যুদ্ধের বদলে নানানভাবে বাধা দিয়ে দখলদারদের ব্যতিব্যাস্ত করে রাখার চেষ্টা করে । তারা চুংকিঙেরাজধানী সরিয়ে আনে। ‍‍‍‌‌‌১৯৪০ সালের মধ্যে যুদ্ধের উদ্দেশ্যহীনতা স্পষ্ট হয়ে যায় ।
            
৭ই ডিসেম্বর ১৯৪১,পার্ল হারবার আক্রমণের মাধ্যমে জাপান বিশ্বযুদ্ধে প্রবেশ করে । চীনও আনুষ্ঠানিকভাবে জাপানের সাথে যুদ্ধ ঘোষণা করলো । সমন্বিত চীনা বাহিনী বার্মা এলাকায় যুদ্ধে অংশ নেয় । প্রশান্ত মহাসাগরের যুদ্ধে প্রাথমিক সাফল্যের পরে জাপান ক্ষতির সম্মুখীন হতে থাকে । ১৯৪৫ সাল থেকে চীন আমেরিকার সাহায্যে অবরুদ্ধ এলাকা মুক্ত করতে শুরু করে । এরসাথেসোভিয়েত ইউনিয়নও যোগ দেয় । ১৫ই অগাস্ট ১৯৪৫, আণবিক বোমা বিস্ফোরণের সাথে সাথে জাপানের যুদ্ধ শেষ হয়ে যায় । ৯ই সেপ্টেম্বর জাপান আত্মসমর্পণ করে ।

চীন জড়িত যুদ্ধ
জাপান জড়িত যুদ্ধ
চীন প্রজাতন্ত্র জড়িত যুদ্ধ
আন্তনিন দ্ভরাক

আন্তনিন লেওপল্‌ৎ দ্ভরাক (চেক , আ-ধ্ব-ব [ˈantɔɲiːn ˈlɛɔpɔlt ˈdvɔr̝aːk]) (সেপ্টেম্বর ৮, ১৮৪১ – মে ১, ১৯০৪) ছিলো একজন চেক রোমান্টিক সঙ্গীতের সুরকার।

তথ্যসূত্র 

অসম্পূর্ণ
চেক সুরকার
১৮৪১-এ জন্ম
১৯০৪-এ মৃত্যু
পুরুষ অপেরা সুরকার
পুরুষ অর্গানবাদক
২০শ শতাব্দীর পুরুষ সঙ্গীতজ্ঞ
২০শ শতাব্দীর ধ্রুপদী সুরকার
জি-স্পট

গ্রাফেনবার্গ স্পট বা জি-স্পট হচ্ছে যোনিপথের একটি কল্পিত অংশবিশেষ যা মূত্রথলির নিচে অবস্থিত  হয়েছে। এর নামকরণ করা হয়েছে জার্মান স্ত্রী-রোগ বিশেষজ্ঞ আর্নেস্ট গ্রাফেনবার্গ-এর নামানুসারে। তার মতে যোনিপথের শুরু হতে ১-৩ ইঞ্চির মাঝেই জি-স্পটের অবস্থান। তবে জি-স্পটের অস্তিত্ব এবং নারীদের নির্গমনের কোন প্রমাণ পাওয়া যায়নি।

আর্নেস্ট গ্রাফেনবার্গের অভিমত অনুযায়ী জি-স্পট হচ্ছে যোনিপথের সেই ক্ষুদ্রাংশ যা সামান্য স্পর্শে বা চাপে নারীদেহে প্রচণ্ড যৌন উত্তেজনার সৃষ্টি করে। অধিকাংশ নারীর ক্ষেত্রে তখনই রাগমোচন শুরু হয় যখন জি-স্পটে চাপ বা ঘর্ষণ অনুভূত হয়। যদিও জি-স্পটে বারংবার চাপ প্রয়োগ করা হলে এটি মুত্রনালীকে মূত্র সঞ্চালনে উদ্দীপ্ত করে। কিন্তু পরিপূর্ণ যৌনমিলনের জন্য জি-স্পট-এর সঠিক ব্যবহার আবশ্যক।

যদিও জি-স্পটের অস্তিত্ব এবং পুরুষের বীর্যের ন্যায় রাগমোচনের সময় নারীদের নিঃসরণের কোন প্রমাণ পাওয়া যায়নি তথাপি এ বিষয়ে বিতর্ক চলমান রয়েছে। জি-স্পট সংক্রান্ত গবেষণা ১৯৪০ এর দশক থেকেই চলে আসছে।  এর অস্তিত্ব, অবস্থান এবং সংজ্ঞার স্বপক্ষে এবং বিপক্ষে বহু বিতর্ক বিদ্যমান।

তথ্যসূত্র 

স্ত্রী প্রজননতন্ত্র
যোনি
ভগাঙ্কুর
যৌন উত্তেজনা
কাতারের জাতীয় পতাকা

কাতারের জাতীয় পতাকার () অনুপাত ১১:২৮। এটি মেরুন বর্ণের; এর পতাকাদন্ডের দিকের অংশে একটি চওড়া খাঁজকাটা সাদা অংশ রয়েছে। এটিই বিশ্বের একমাত্র পতাকা যার প্রস্থ দৈর্ঘ্যের দ্বিগুণেরও বেশি।

তাৎপর্য 
কাতারের পতাকার বর্ণগুলির তাৎপর্য হলো
 সাদা বর্ণটি শান্তির প্রতীক
 মেরুন বর্ণটি কাতারের বিভিন্ন যুদ্ধের প্রতীক
 নয়টি সাদা শীর্ষযুক্ত খাঁজকাটা রেখাটি নির্দেশ করে যে, কাতার হলো ১৯১৬ সালের কাতারী-ব্রিটিশ চুক্তি অনুসারে পারস্য উপসাগরের আমির-শাসিত রাজ্যগুলির মধ্যে নবম।

ইতিহাস 
পতাকাটি চালু হয় ১৯৭১ সালের জুলাই ৯ তারিখে। এটির নকশা বাহরাইনের জাতীয় পতাকার অনুরূপ, কেবল অনুপাত ও বর্ণগুলি আলাদা। মেরুন বর্ণের অংশটি আসলে লাল ছিলো, কিন্তু প্রথম পতাকাটি রঙ করার পর রোদে শুকাতে দেয়া হয়, এবং লাল অংশটি ফিকে হয়ে মেরুন হয়ে যায়। পতাকার প্রারম্ভিক নির্মাতার কাছে এই মেরুন বর্ণটি ভালো লাগায় সেটাকেই পতাকার মূল বর্ণ হিসাবে বেছে নেয়া হয়। এই বিশেষ মেরুন বর্ণ এখন 'কাতার লাল' নামে পরিচিত।

ঐতিহাসিক পতাকাসমূহ

আরও দেখুন 
 কাতার জাতীয় দিবস

তথ্যসূত্র 

কাতার
দেশ অনুযায়ী পতাকা
কাতারের জাতীয় প্রতীক
এশিয়ার পতাকা
জাতীয় পতাকা
বাহরাইনের জাতীয় পতাকা

বাহরাইনের জাতীয় পতাকা () র বামে পতাকাদন্ডের দিকে একটি সাদা অংশ এবং ডানে একটি লাল অংশ আছে। দুই অংশ একটি খাঁজকাটা রেখা দ্বারা বিভক্ত। রেখাটি ৫টি ত্রিভুজাকৃতির অংশ নিয়ে গঠিত।

তাৎপর্য 
 লাল বর্ণটি পারস্য উপসাগরীয় দেশগুলির পতাকার চিরাচরিত বর্ণ
 সাদা বর্ণটি শান্তির প্রতীক
 বিভক্তি রেখার ৫টি কোণা ইসলাম ধর্মের পঞ্চস্তম্ভের প্রতীক

অন্যান্য পতাকা

ইতিহাস 
বাহরাইনের পুরাতন সকল পতাকাই পুরাপুরি লাল বর্ণের ছিল। তবে ঊনবিংশ শতকে পতাকায় একটি সাদা অংশ যোগ করা হয়, যা পার্শ্ববর্তী দেশগুলির সাথে শান্তি চুক্তির প্রতীক হিসাবে কাজ করে। কোণাযুক্ত খাঁজকাটা রেখাটি যোগ করা হয় বাহরাইনের পতাকাকে অন্যান্য রাজ্যের পতাকা হতে আলাদা করার জন্য।

২০০২ সালের আগে পর্যন্ত পতাকায় ৫টির অধিক কোণা ছিল। কিন্তু ২০০২ সালে এটির সংস্কার করে ৫টি ত্রিভুজাকার অংশ যোগ করা হয়।

বাহরাইন
দেশ অনুযায়ী পতাকা
বাহরাইনের জাতীয় প্রতীক
জাতীয় পতাকা